**אמות מידה ביחס לאיכות הממשל התאגידי**

בהתאם להוראת תקנה 7 (4) לתקנות הפיקוח על שירותים פיננסיים (קופות גמל) (כללי שקעה החלים על גופים מוסדיים), תשע"ב – 2012, מפרטות במסמך זה אמות המידה ביחס לאיכות הממשל התאגידי, אשר יובאו בחשבון בחלק משיקולי בחינת כדאיות השקעה בניירות ערך.

החברה, קבעה קריטריונים להשתתפות באסיפות כלליות של ני"ע בהן מחזיקה החברה, שמטרתם להגדיר את אופן ההצבעה של החברה באסיפות כלליות, במטרה להשפיע על שיפור איכות הממשל התאגידי בחברות בהן מושקעים כספי העמיתים.

החברה רואה חשיבות בניהול תאגידים על פי כללי ממשל תאגידי תקין וראוי, בקיום מנגנוני בקרה ופיקוח ובשימרה על סמכויות האורגנים השונים של התאגידים בהם היא משקיעה את כספי עמיתיה.

החברה, באמצעות מנהלי התיקים, תבצע מעקב שוטף אחר פעולות חברות בהן מושקעים כספי העמיתים, ובכלל זה עסקאות עם בעלי ענין/צדדים קשורים, מינוי דירקטורים ונושאי משרה, מדיניות תגמול נושאי משרה בכירים ותיתן ציון/דירוג לאיכות הממשל התאגידי, כחלק מהאנליזה של אותה חברה.

החברה תקבע מגבלות השקעה ו/או תנאי סף להשקעה בנייר ערך, בשים לב לציון/דירוג איכות הממשל התאגידי בחברה המנפיקה.

הדירוג/הציון לאיכות הממשל התאגידי ייבחנו בין היתר על בסיס העקרונות הבאים:

1. **בחינת עצמאות הדירקטוריון, איכותו, פעילותו וכשירות וכישורי הדירקטורים ובכלל זה:**
* מבנה הדירקטוריון, שיעור הבלתי תלויים, מספר דחצ"ים מינימלי;
* כשירות חברי הדירקטוריון.
* שיעור השתתפות בישיבות הדירקטוריון.
* דירקטורים שהם בני משפחה של בעל השליטה;
* ישיבות הדירקטוריון – האם מתכנס בתדירות הנדרשת, האם מתקיים דיון ללא מנכ"ל ונושאי משרה כפופים.
1. **בחינת זכויות בעלי מניות המיעוט ובכלל זה;**
* ביצוע עיסקאות בעלי ענין;
* הקפדה על פרסום דוח"ות כספיים במועד.
1. **בחינת עסקאות בעלי עניין ושיטת תגמול הבכירים בחברה ובכלל זה:**
* האם אושרה מדיניות תגמול/הסכם שכר מנכ"ל על אף התנגדות האסיפה הכללית;
* האם יו"ר דירקטוריון מכהן גם כמנכ"ל החברה;
* כמה בני משפחת בעל השליטה כלולים ברשימת מקבלי השכר הבכירים. שיטת תגמול בעל השליטה ובני משפחתו;
1. **איכות הביקורת והפיקוח בתאגיד ובכלל זה:**

- האם רוב חברי ועדת הביקורת הם בעלי מיומנות חשבונאית ופיננסית.

- מספר שנות הכהונה של המבקר הפנימי ורואה החשבון המבקר.

- האם התקיים דיון בוועדת הביקורת ובדירקטוריון בנושא דוח הביקורת של המבקר הפנימי.

- מהו היקף שעות העסקת המבקר הפנימי.

נוהל אושר בוועדת השקעות 5/21 מיום 8.3.2021

ובדירקטוריון 3/21 מיום 21.3.2021